NaiveNeuron/SloPal huggingface dataset:
Hlina, Alojz, poslanec NR SR (2013-05-21):
Ďakujem veľmi pekne. Pán kolega, zámerne, zámerne som ten návrh niesol na ministerstvo, úplne vedome a zámerne a vôbec som ho nechcel predložiť. Toto nie je moja téma. Ani nechcem, aby bola moja pečať na tejto téme. To nech, kto ju otvoril, nech si ju dokončí. Ja som len ponúkol ministerstvu jednu z možností a účelom a významom toho bolo rozkryť to, a teraz je to rozkryté, kto chce nech pochopí, kto nechce, nech nepochopí. Čo ja môžem viac urobiť v tejto veci? Ak sme chceli chrániť ľudí, ktorí si náhodou na diskotéke kúpili marihuanu, tak včera na ministerstve bol odovzdaný návrh. Mohli ste to urobiť elegantným spôsobom, máte tam iks právnikov, mohli ste to tam docizelovať, mohlo to byť v poriadku. Ak ste chceli to, a ja na túto tému plus-mínus som ochotný debatovať, keby to niekoho zaujímalo, ale pokiaľ chcete znižovať tresty dílerom drog a poskytovať im právnu ochranu, nech sa páči, máte väčšinu, robte to. Ale férovo to tým ľuďom povedzte, že to robíte.
Paška, Pavol, predseda NR SR (2013-09-17):
Budeme hlasovať o návrhu pána poslanca Hlinu. Pán poslanec, ale u vás je to obvyklé. Viete, použitie štátnych symbolov a hymny je v úprave zákona. Keďže pre vás žiadny zákon nikdy neplatil, tak... (Reakcia poslanca.) (Hlasovanie.) 133 prítomných, 47 za, 74 proti, 9 sa zdržali, 3 nehlasovali. Tento návrh sme neschválili. Pristúpime teraz k rokovaniu o programe, ktorý žiada prerokovať skupina poslancov, ktorá požiadala o zvolanie tejto schôdze. Poprosím pána poslanca Daniela Lipšica, aby ako poverený člen skupiny uviedol návrh a oboznámil Národnú radu s dôvodmi, ktoré viedli k podaniu návrhu na vyslovenie nedôvery predsedovi vlády.
P. Paška, predseda NR SR: (2007-10-25):
(Hlasovanie.) 144 prítomných, 143 za, nikto nebol proti, nikto sa nezdržal, 1 nehlasoval. Konštatujem, že body 1 a 6 sme odsúhlasili zo spoločnej správy.
A. Belousovová, podpredsedníčka NR SR: (2007-06-21):
Končím možnosť prihlásiť sa s faktickými poznámkami. A slovo má pani poslankyňa Žitňanská. Nech sa páči.
Baláž, Vladimír, poslanec NR SR (2018-10-16):
Vážené dámy a páni, vážená pani ministerka, v súlade s § 80 ods. 1 zákona o rokovacom poriadku som bol určený predsedom výboru Národnej rady pre zdravotníctvo za spravodajcu k tomuto návrhu. Predkladám informáciu k predloženému návrhu zákona. Návrh zákona spĺňa z formálnej aj právnej stránky náležitosti uvedené v rokovacom poriadku a v Legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady, Výbor Národnej rady Slovenskej republiky pre zdravotníctvo. Za gestorský navrhujem Výbor Národnej rady pre zdravotníctvo a odporúčam, aby predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade v prvom čítaní. Prosím, otvorte rozpravu.
Kollár, Boris, predseda NR SR (2021-06-17):
Prezentujme sa a hlasujme. (Hlasovanie.) Prítomných 124 poslancov, za 124. Konštatujem, že uvedený návrh sme schválili.
Šeliga, Juraj, podpredseda NR SR (2020-04-29):
Pán poslanec Faič, nech sa páči.
Viskupič, Jozef, poslanec NR SR (2013-09-17):
Pán poslanec Frešo, súhlasím s tými výzvami, aby sme nestrácali nejakú nádej a že má zmysel to, aby sme čo najhlbšie a čo najširšie objasnili to, čo premiér a finančné skupiny v jeho pozadí pre slovenských občanov pripravili. Možno rečnícka otázka: Zastrašiť, kým sa nemáme nechať? Tým invisible prime minister, neviditeľným premiérom, alebo podobne. Tejto makety a bábky sa skutočne asi nikto nebojí. Podstatné, čo ste vo vašom prejave a čo oslovilo aj nás, ste vlastne hovorili o procese reprivatizácie, procese, kedy je už čím ďalej, viac a viac ľuďom jasné, že finanční žraloci sa zakusli tak silno do tohoto štátu a do aktív, ktoré štát má, že pristupujú presne k tomu, čo finančné skupiny vždy robia. To znamená, ziskové spoločnosti, ziskové časti si nechajú a tú neziskovú, buď ľudí prepustia, a v tomto prípade ju nechajú štátu. Premiér Fico súhlasí s tým a hovorí o tom, že, a chce podľa materiálu, ktorý mu afinačný žralok prichystal, že zostane štát ako odpadisko niečoho, čo už vlastne ani tí samotní reprivatizéri a finančné skupiny, alebo ako ste ich vy volali, finanční podvodníci alebo finanční špekulanti pripravujú. Čiže je tu proces, ktorý mohol opraviť to, čo privatizácia a ním kritizovaná privatizácia priniesla, ale nedeje sa tak. Ja si myslím, že nerešpektuje svoje vlastné programové vyhlásenie, nevyužíva možnosť zabezpečiť štátu ziskovú časť a pod nálepkou boja za ceny plynu dáva SPP do rúk svojim finančným skupinám, špekulantom a to... (Prerušenie vystúpenia časomerom.)
A. Belousovová, podpredsedníčka NR SR: (2008-04-10):
Ďalšiu otázku položila pani poslankyňa Oľga Nachtmannová: „Vážený pán premiér, aké je hlavné posolstvo summitu progresívnych lídrov, konaného začiatkom apríla v Londýne?“ Nech sa páči, pán premiér, odpovedajte.
Bugár, Béla, podpredseda NR SR (2019-06-27):
Ďakujem pekne. Otváram rozpravu o tomto bode programu. Nemám žiadnu písomnú prihlášku. Pýtam sa, či sa hlási niekto do rozpravy. No nemal som sa pýtať. (Povedané s pobavením.) Pán poslanec Heger, nech sa páči, ako jediný. Končím možnosť sa prihlásiť do rozpravy.
Jurinová, Erika, podpredsedníčka NR SR (2013-05-21):
Ďakujem pekne. Páni poslanci, prerušujem rokovanie o tomto bode programu. Zajtra ráno, pripomínam iba, že budeme pokračovať správou o stave školstva. (Reakcia z pléna.) Prosím? Budeme to mať, áno, na viackrát rozkúskovaný zákon, správa, áno, a potom by sa malo pokračovať týmto zákonom. Takže pekný večer vám prajem všetkým. (Prerušenie rokovania o 19.05 hodine.)
P. Paška, predseda NR SR: (2007-10-23):
(Hlasovanie.) 140 prítomných, 134 za, 3 sa zdržali, 3 nehlasovali. Konštatujem, že tieto body sme odsúhlasili.
Figeľ, Ján, podpredseda NR SR (2012-12-11):
S reakciou na faktické Jozef Mikuš. Nech sa páči.
Hatráková, Katarína, poslankyňa NR SR (2023-03-14):
Ďakujem pekne, pán predseda. Prosím, aby sme hlasovanie o tlači 1230, návrh poslankyne Národnej rady Kataríny Hatrákovej na vydanie zákona, ktorým sa mení a dopĺňa zákon č. 36/2005 Z. z. o rodine a zmene a doplnení niektorých zákonov, bod 2 programu schôdze, presunuli na záver tejto schôdze z dôvodu, že je ešte potrebné vysporiadať sa s pozmeňujúcimi návrhmi, ktoré sú technicko-legislatívneho charakteru. Ďakujem pekne.
Hlina, Alojz, poslanec NR SR (2023-12-20):
Čiže nonstop, aj o piatej, o šiestej, o siedmej...
P. Paška, predseda NR SR: (2008-03-26):
Pán predseda klubu SDKÚ – DS pán poslanec Janiš.
Blanár, Juraj, podpredseda NR SR (2023-05-25):
Vyhlasujem všeobecnú rozpravu za uzavretú. Chce pán navrhovateľ zaujať stanovisko k rozprave? Pán minister Šimko? Pán minister, chcete zaujať stanovisko k rozprave? Ak áno, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-10-22):
Ďakujem veľmi pekne, pani spravodajkyňa. Otváram všeobecnú rozpravu. Písomne som nedostala prihlášku a v súlade s rokovacím poriadkom požiadala o slovo pani navrhovateľka. Nech sa páči.
Zmajkovičová, Renáta, podpredsedníčka NR SR (2014-07-04):
Pán poslanec Hlina.
Danko, Andrej, podpredseda NR SR (2023-11-23):
35. Pán poslanec Bartek.
Fico, Robert, predseda vlády SR (2017-12-06):
Platinové sitká neboli naše, boli vaše, nebláznite! (Reakcia z pléna. Prerušenie vystúpenia predsedajúcim.)
Blanár, Juraj, podpredseda NR SR (2021-05-03):
Vážené panie poslankyne, páni poslanci, konštatujem, že ani akademická 15-minútovka nestačila na to, aby pri programovom vyhlásení vlády mala vláda zastúpenie v parlamente, aby sme mohli pokračovať v rokovaní. Je to niečo nevídané a z tohto dôvodu vyhlasujem prestávku do 14.30 hod. Ak tu nebude žiaden z ministrov, tak dám návrh na zvolanie poslaneckého grémia okamžite. Takže prestávka do 14.30 hod. (Prestávka.) (Po prestávke.)
Bugár, Béla, podpredseda NR SR (2018-05-11):
Pán poslanec, do mikrofónu, lebo ani ja nepočujem, čo hovoríte.
Číž, Miroslav, poslanec NR SR (2017-02-02):
Ďakujem za slovo. Pán poslanec, priznám sa, že z prihlásených poslancov som chcel venovať najväčšiu pozornosť práve vášmu vystúpeniu, samozrejme, na to rešpektované odborné expertné pozadie. Ale bojím sa trošičku, že prejav bol predovšetkým politický. Skúsim teda niekoľko poznámok aj politických, že niektoré tie prirovnania krívajú. Tá dvojkolová voľba pápeža má pravdepodobne trošku iné konotácie. Ale čo je zaujímavé, že ste si napríklad nevšimli, vy, ktorý máte mať tendenciu trošku adorovať ten americký politický systém a americký spôsob volieb, že práve máme za sebou voľby v krajine, v ktorej mnohí vnímajú teraz zvoleného prezidenta za prezidenta sveta, kde teda pravdepodobne nepochopili tento typ úvah, ktoré máte. Ale aby som bol korektný, to je, samozrejme, skôr uštipačná poznámka, ale aby som bol korektný, nepochybne dvojkolová voľba má svoje výhody, svoj zmysel aj svoje demokratické pozadie. Problém je, že máme špecifickú situáciu sui generis práve u VÚC. Nemôžte si ani vy nevšimnúť, a som zvedavý, ako budete hlasovať za návrhy pána Beblavého, ktorý chce VÚC zrušiť, čiže o ich význame za týchto okolností, a to, že jednoducho nízka účasť volieb, že navrhovatelia rozmýšľajú, že ten dvojkolový systém sui generis, rešpektujúc význam dvojitých, že teda posunujú na jednokolový. Pán kolega, rovnako ma zaujímalo, hovorili ste tu o tých rôznych súvislostiach v Nitre a v Trnave a neviem kde a tak ďalej. Možno by ma zaujímalo, že keby ste mali vy politickú zodpovednosť za fungovanie tejto krajiny, že ako teda vnímate vôbec životné alebo, ak chcete, národné záujmy krajiny, alebo teda či vôbec nejaké existujú a podobne a že čo by ste asi robili. Je tu celý rad otázok. Je to riešenie sui generis, ktorý navrhujú navrhovatelia, nebolo kedy, vznikol, po voľbách vznikla nová vláda, viete, v akom období, a viete aj, že priniesla aj nejaké dôsledky... (Prerušenie vystúpenia časomerom).
V. Vestenický, poslanec: (2007-06-22):
Chápať vyrieknutie rozhodnutia, stiahnem vojská z Iraku, to nie je ako stiahnuť horúci hrniec s vodou zo sporáka ani mančaft v Petržalke z futbalového ihriska. Aby táto akcia mohla prebehnúť, musia byť zvážené novo sa vyskytujúce okolnosti a mnohé komplikované informácie. Akcia musí byť zabezpečená nielen prepravne. Musia byť realizované mnohé veľmi ťažké, veľmi náročné spravodajské opatrenia, ktoré tvrdo limitujú svojím časom a následne očakávaným výsledkom v podobe ochrany životov všetko, čo bude ďalej nasledovať. Ja by som poprosil, aby tí, ktorí nechcú so zlomyseľnosťou napádať len z nejakých populistických dôvodov postup pri sťahovaní vojsk z Iraku, aby viac tento pojem v podobe okamžitosti nepoužívali. Opakujem znova, okamžite realizovať strategické rozhodnutie vojenskou cestou, to nie je pojem rovný fyzikálnej veličine okamžite. Keďže naše vojsko dnes pôsobí na mnohej misii vonku v zahraničí, vláda jeho počty redukuje tak, ako môže. Ak sa zdá, že pomaly, tak iba preto, že rešpektuje podmienky, ktoré zdedila. Opatrenia, ktoré sú prijímané, majú za cieľ doriešiť následky dávnejších rozhodnutí, a to s minimálnymi škodami. To je skutočný stav, ktorý momentálne bude potrebné riešiť. Ak budeme považovať za potrebné riešiť veci len samy o sebe bez ohľadu na súvislosti, no tak potom, samozrejmá vec, napácha sa množstvo škôd. A to si myslím, že nie je v záujme ani jedného z nás. Mohol by som  rozprávať v danej súvislosti ešte ďalej, ale potom by to vyzeralo ako nejaké vojenské školenie a myslím si, že to nie je cieľom ani tohto sedenia, ani môjho rozhodnutia. Pán predsedajúci, keďže v rozprave neboli vznesené nejaké závažné záležitosti, ktoré by spochybňovali pôvodný návrh uznesenia výboru pre obranu a bezpečnosť, dovoľte mi predniesť uznesenie.
Blanár, Juraj, poslanec NR SR (2012-05-04):
Pán poslanec Novotný, pri vašom vystúpení som mal pocit, ako keby ste prišli ešte len dnes prvýkrát do parlamentu, ba dokonca ako keby ste v živote neboli súčasťou koalície, ktorá riadila zdravotníctvo, skutočne. A preto mi dovoľte, aby som trošku pre osvieženie pamäti aj poslancov, aj všetkých tých, ktorí sa budú pozerať možno na tento prenos, povedal, čo urobila SDKÚ pre zdravotníctvo. Áno, urobila to, že pripravila transformáciu na akciové spoločnosti a následne privatizáciu nemocníc. Urobila to, že všetko, čo bolo schopné a prinášalo financie, tzv. zlaté vajíčka nemocniciam, ste sprivatizovali za vašich dvoch Dzurindových vlád. A pokračovali ste v tom aj v predchádzajúcej vláde. A všetko to, čo nie je lukratívne, ste nechali na verejných nemocniciach. Toto je výsledok toho, čo ste urobili. Ale vy ste ešte išli ďalej. To sa ešte nikomu nepodarilo, aby sa postavili proti sebe dva stavy, lekári a zdravotné sestry. Vy ste to tak krásne vyšpičkovali, že dnes je zdravotníctvo v absolútnom kolapse. A to je váš výsledok. Pán poslanec, dojemný záujem o regionálne nemocnice z vašej strany, skutočne dojemný. Prečo ste potom hlasovali proti oddlženiu regionálnych nemocníc, keď sa oddlžovali. Kde ste boli vtedy? Na Marse? Vy ste hlasovali proti tomu , aby neboli oddlžené regionálne nemocnice, a dnes chcete niečo hovoriť o tom, že tam nie je o regionálnych nemocniciach nič napísané. Prečo ste hlasovali proti zverejňovaniu zmlúv zdravotných poisťovní a nemocníc, ktoré boli odsunuté, dostali výnimku? Toto všetko ste vy robili. A dnes sa tvárite, ako keby sa nič nedialo, ako keby ste boli najväčší záchranca nemocníc. To, čo je dnes napísané v programovom vyhlásení vlády, je dobré, pretože hovorí o zdravotníctve ako o celku. Nemôžeme rozlišovať regionálne nemocnice a štátne, pretože rovnako poskytujú zdravotnú starostlivosť, ako aj tie druhé. A vy ste preto neurobili absolútne nič. (Potlesk.)
Figeľ, Ján, podpredseda NR SR (2014-03-21):
Na vystúpenie pána poslanca sú tri faktické poznámky. Nech sa páči, Jozef Mikloško.
B. Bugár, podpredseda NR SR: (2002-11-07):
(Hlasovanie.) Prítomných 120 poslancov, za návrh 71, proti 47, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán poslanec.
Blcháč, Ján, poslanec NR SR (2020-11-25):
Ďakujem pekne za slovo. Vážený pán predsedajúci, kolegyne, kolegovia, ja len veľmi stručne by som sa chcel vyjadriť k vystúpeniu pána kolegu Ondreja Dostála a oceniť jeho výklad aj priblíženie toho verejného vypočutia, ktoré sme čiastočne mohli podľa časových možností sledovať. Ja chcem možno upozorniť na jednu vec v tejto súvislosti. Oceňujem to, že doslova uviedol, že moc sa nebude zneužívať. Ale chcem upozorniť aj v tejto súvislosti na to, že prokuratúra má tie dve také základné zložky. Je to trestný úsek a netrestný úsek. Možno aj ten netrestný úsek si zaslúži pozornosť, lebo prokurátori okresnej prokuratúry, krajskej aj generálnej, samozrejme, na tom netrestnom úseku posudzujú rozhodnutia orgánov verejnej moci a z vlastnej skúsenosti dlhodobej môžem niekoľko príkladov uviesť, kde sa rozhodovanie aj na tom netrestnom úseku proste posudzovalo veľmi čudne, pretože bolo nejaké podanie, okresný prokurátor netrestný rozhodol, znajúc problém. No ale podávatelia sa obrátili na nejakú spriaznenú dušu na nadriadenej prokuratúre a systémom prokurátorským, vojenským dostal okresný prokurátor netrestný, teraz podotýkam, pokyn, aby rozhodol inak, ako bolo jeho pôvodné presvedčenie. Samozrejme, všetko je v súlade s princípmi fungovania prokuratúry, ale aj toto je dôvod, ktorý budúci generálny prokurátor zrejme bude robiť transparentnejšie a lepšie, resp. prokurátori na tých nižších stupňoch, ktorých bude riadiť. Ďakujem pekne.
V. Veteška, podpredseda NR SR: (2004-12-10):
A pán navrhovateľ pán minister Lipšic, nech sa páči.
M. Hort, podpredseda NR SR: (2009-02-06):
Nech sa páči, pán navrhovateľ.
Glváč, Martin, podpredseda NR SR (2019-01-31):
S reakciou pán poslanec Mazurek, nech sa páči.
D. Muňko, generálny riaditeľ Sociálnej poisťovne: (2009-11-04):
Tento návrh schválila vláda Slovenskej republiky 7. októbra 2009. Návrh rozpočtu Sociálnej poisťovne na rok 2010 je zosúladený s návrhom rozpočtu verejnej správy na roky 2010 až 2012. S návrhom štátneho rozpočtu sú tiež zosúladené platby vo výške 1,5 mld. eur zo štátnych aktív Slovenskej republiky, zo štátneho rozpočtu, ktoré sú určené na krytie deficitu spôsobeného 2. pilierom, ako aj nižším výberom poistného. Návrh rozpočtu Sociálnej poisťovne na rok 2010 predpokladá, že v bežnom roku dosiahnu príjmy 60,078 mld. eur a výdavky 6,08 mld. eur, hospodárenie v bežnom roku by malo skončiť s deficitom 1,8 mld. eur, po započítaní predpokladaného prevodu zostatku z roku 2009 vo výške 380 mil. eur by zdroje mali predstavovať 6,5 mld. eur, čo znamená, že hospodárenie Sociálnej poisťovne v roku 2010 by malo skončiť s celkovým bilančným rozdielom 386 mil. eur. Ako som už povedal, v návrhu rozpočtu sa predpokladajú výdavky 6,080 mld. eur, z nich najvyššiu čiastku, až 5,3 mld. eur predstavujú výdavky na dôchodkové dávky dôchodkového poistenia, jeden z dvoch druhov poistenia hospodárenia, v ktorých sa predpokladá deficit, a to z pohľadu bežného roka, ako aj z pohľadu celkového výsledku hospodárenia, teda po zarátaní z prevodu finančných prostriedkov z roku 2009. Deficit v dôchodkovom poistení v bežnom roku sa predpokladá vo výške 855 mil. eur a po zarátaní prevodu z predchádzajúceho roku by sa mal znížiť na 529 mil. eur. Deficitný výsledok hospodárenia sa predpokladá aj v garančnom poistení, na úrovni 11 mil. eur v bežnom roku. A po prevode finančných prostriedkov za predchádzajúci rok sa tento deficit zníži na 0,5 mil. eur. Deficity sa budú kryť z prostriedkov rezervného fondu solidarity, v ktorom sa predpokladajú zdroje vo výške 670,7 mil. eur. V návrhu rozpočtu je zapracovaná aj možnosť tvoriť správny fond od roku 2010 vo výške 2,9 %. V roku 2010 predpokladá Sociálna poisťovňa postúpiť do dôchodcovských správcovských spoločností príspevky na starobné dôchodkové sporenie vo výške takmer 776 mil. eur. Krytie deficitu spôsobené kapitalizačným systémom bude zabezpečené zo štátnych aktív Slovenskej republiky. Vážené panie poslankyne, vážení páni poslanci, keďže návrh rozpočtu je vypracovaný v súlade s platnými právnymi predpismi a je zosúladený s návrhom rozpočtu verejnej správy na roky 2010 až 2012, dovoľujem si vás požiadať o prijatie stanoviska odporúčajúceho návrh rozpočtu Sociálnej poisťovne na rok 2010 schváliť. Ďakujem za pozornosť.
Sulík, Richard, predseda NR SR (2011-03-31):
Pán poslanec Droba.
Glváč, Martin, podpredseda NR SR (2019-04-05):
Dávam slovo spoločnému spravodajcovi z výboru pre hospodárske záležitosti poslancovi Martinovi Beluskému, aby informoval Národnú o výsledku prerokovania tohto návrhu vo výboroch. Nech sa páči, pán poslanec.
A. Belousovová, podpredsedníčka NR SR: (2010-02-10):
návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov . Návrh zákona je uverejnený ako tlač 1452, návrh na jeho pridelenie na prerokovanie výborom je v rozhodnutí č. 1485. Dávam slovo poslankyni Monike Gibalovej, ktorá návrh zákona uvedie. Nech sa páči, pani poslankyňa.
Kuffa, Štefan, poslanec NR SR (2023-05-03):
Viete, pani Kolíková, vy ste nám tu teraz takto povedali a naznačili veci, že slovenčina nemá dostatok výrazových prostriedkov. No, to bol zaujímavý exkurz od vás. Prosím vás pekne, čo to tu tárate, čo to tu tárate?! Jak ste sa odrazu opreli do slovíčka „gender“, jaké je to dôležité, jaké zase, aby sme to pomenovali, tak ďalšia kolegyňa sa ešte prihlásila k tomu. Vôbec nie je to tak. Pán minister, dobre ste to zrobili, že ste to takto poslovenčili a slovenčina má dosť výrazových prostriedkov, aby sme vedeli pomenovať veci správnym menom. Prosím vás pekne, vy ste bývalá ministerka spravodlivosti, vy tuná sexuálne menšiny spomínate ako národnostné menšiny a podobne. To sú aké bludy? Však si to nájdite v sociologických slovníkoch, že či sú tam vôbec takéto pojmy pomenované. Vy ste to nazvali... menšiny sú presne definované, čo je menšina, a vy tu nás zavádzate, už roky takto podsúvate túto gender ideológiu, to je gender ideológia. Chvalabohu, že sa to zmenilo. A to, že tá zmena tam je dobrá, tak to len ukazuje to, ako vás to veľmi rozhnevalo, že takéto slovíčko odtiaľ vypadlo, a to je veľmi dobré, že pán minister mal odvahu a urobil to. No čo na tom, keď biskupi Slovenska sa vyjadrili k danej problematike? Majú na to právo, nielen právo, ale majú povinnosť sa vyjadrovať k tomuto. A také poznámky, že stredovek a posmešne hovoriť o stredoveku, to môžu len hovoriť ľudia úplne primitívni, ktorí vôbec nepoznajú obdobie stredoveku, aké bolo. Bolo mimoriadne bohaté na kultúru, na... ja neviem, na literatúru, výtvarníctvo, staviteľstvo, kopec vecí stredovek veľkolepých ako dokázal. Je úžasný a máme čo obdivovať z neho.
Laššáková, Jana, podpredsedníčka NR SR (2015-09-18):
Na vystúpenie pána poslanca s faktickými poznámkami šesť pánov poslancov, pán poslanec Brocka, Vaľová, Šedivcová, Janíková, Jasaň, Kuffa. Končím možnosť prihlásiť sa s faktickými poznámkami. Nech sa páči, pán poslanec Brocka.
Blaha, Ľuboš, podpredseda NR SR (2023-12-13):
Ako ďalší sa do rozpravy prihlásil pán poslanec Július Jakab, nech sa páči.
Sulík, Richard, predseda NR SR (2011-09-14):
Pán poslanec, takto, s faktickou poznámkou sa prihlásili dvaja poslanci. Uzatváram možnosť sa prihlásiť s faktickou poznámkou. Pán poslanec Kollár, nech sa páči.
Ďuriš Nicholsonová, Lucia, podpredsedníčka NR SR (2019-02-01):
S reakciou na faktické poznámky, pán poslanec Fecko.
Zmajkovičová, Renáta, podpredsedníčka NR SR (2012-06-20):
Ďalším písomne prihláseným je pán poslanec Mihál. Nech sa páči, pán poslanec, máte slovo.
Hrnčiar, Andrej, podpredseda NR SR (2020-02-20):
Poprosím vás, páni poslanci, kľud v rokovacej sále.
Muňko, Dušan, poslanec NR SR (2023-12-06):
Pán poslanec, máš pravdu, že proste sme nestihli, povieme si, prečo sme nestihli. Pôvodne sme mali čističky, a či veľké, vo veľkých mestách, ale aj malé, vybudovať do roku 2010, tak ako aj skladové hospodárstvo malo byť, sklado... skladové na skládkach malo byť podľa Európskej únii pri podpisový, to, čo by sme podpísali pri prístupových rokovaniach do roku 2012. No ale musím vám povedať to, že to je otázka, akú máte perinu, čím sa môžte prikryť a koľko máte peňazí. Pretože tieto, preto, uvítal som, že pán minister prišiel s tým, že predlžuje, a som presvedčený to, čo si aj povedal, že za tie štyri roky to nebude, pretože niektoré okres... niektoré okresy a hlavne malé dediny na východnom Slovensku nemajú peniaze na mzdy, na dépeháčku, takže to jednoducho tí ľudia podľa toho, ako, ako majú peniaze, jedna vec. Ale keď už, keď už povedal, povedal si aj jednu veľkú pravdu, že máloktorá krajina v Európe tak plytvá s vodou, ako plytváme my, že proste pitnou vodou proste splachujeme a proste používame ju tam, kde by sme ju nemali používať. A bol by som rád, pán minister, do pozornosti, aby to, čo bolo pripravené, hlavne tu na vrakunské skládky, keby tá proste išla, pretože ju pán Budaj zastavil, bola vôbec pripravená a tá istá ďalšia vec, keby išlo na východe a tretia záležitosť je vodná nádrž, respektívne nádrž pri Podbrezovej, olejová, tieto sú tri najväčšie záťaže, ktoré máme, a na tie by sme mali nájsť čo najskôr peniaze.
Vetrák, Milan, poslanec NR SR (2023-05-24):
Ďakujem za slovo. Pán poslanec Dostál, alebo teda, Ondrej, tak to bude jednoduchšie, ja rozumiem, že si vo veľmi ťažkej pozícii, lebo keby to záviselo iba od teba, tak si myslím, že ty by si bez problémov túto novelu vedel podporiť, len máte tam vo svojom klube také – v úvodzovkách – hviezdy z radov primátorov, starostov a ďalších členov klubu, ktorí sa zrazu začali starať o samosprávy, že to jednoducho nevieš v tom klube pravdepodobne presadiť, a je mi to ľúto, lebo aj tie informácie, ktoré tu zazneli, neboli úplne korektné, boli takými skôr výhovorkami, že prečo teraz nie, lebo, no moc sa mi do toho nechce, ale už to neni dobré a neviem čo, pritom sám hovoríš, že ten obsah je v poriadku. Ja len pripomeniem, že nedostal by si iný výsledok z tých rokovaní, ako sme dostali my, pretože my sme od januára rokovali so samosprávami, so všetkými zástupcami samospráv a neverím tomu ani ty tomu neveríš, že ZMOS by niekedy súhlasil s touto novelou, pretože ZMOS má zásadne úplne iný pohľad na svet. Ministerstvo vnútra by nič neurobilo navyše, pretože ministerstvo vnútra vždy, keď sme chceli riešiť samosprávu, nám povedalo, však ako sa vy poslanci v parlamente dohodnete, tak to bude. Čiže z ministerstva vnútra by som žiadne, žiadnu pridanú hodnotu nečakal, nakoniec sme ju nedostali ani v mnohých iných zákonoch, ale o tom by sme mohli inokedy rozprávať. Pokiaľ ide o SK8, tá sa k tomu postavila veľmi alibisticky, teda nechcela sa do toho veľmi starať a nevyjadrila žiadne zásadné pripomienky. Možnože od nich by sme niečo dostali, možno. No a pokiaľ ide o Úniu miest, tak s nimi sme to naozaj veľmi poctivo rokovali, a ten výsledok máme na stole. Čiže tak, tak nič iné by sme nedostali v tom MPK-čku, ako to, čo máme. A pokiaľ ide o to, že prečo to stálo. No stálo to preto, lebo ste vy tlačili na to, že dva roky musí sa urobiť jeden veľký balík, nemusel sa robiť podľa mňa, no a potom niekoľko mesiacov, keď ty si bol štátnym, to stálo preto, lebo sme prihliadli na starostov a primátorov, ktorí nechceli, aby bola ovplvňovaná kampaň pred komunálnymi voľbami. A podľa mňa, nie je neskoro, pretože my nie sme na konci volebného obdobia, my upravujeme komunál a my sme na začiatku komunálneho obdobia, čiže to je úplne v pohode, že by sme to teraz upravili. Upravujeme pre komunál, nie pre nás.
B. Bugár, podpredseda NR SR: (2003-12-04):
B. Brestenská, poslankyňa: 11 je mimo.
Kotleba, Marek, poslanec NR SR (2022-06-16):
Ďakujem za slovo. Je pravda, že naozaj tá kategória C1 do tej 7,5 tony je vlastne možno oveľa bezpečnejšia ako kategória B plus E, kde je, vlastne celková hmotnosť jazdnej súpravy môže byť až 7 ton a jazda s tým vozíkom je omnoho nebezpečnejšia ako na tom aute do 7,5 tony, to je jednoznačné. A na tej strane druhej si treba povedať, že tí kamionisti a tá ich práca je naozaj náročná, veľa tých kamionistov, ktorí aj jazdia na Slovensku v súčasnosti, jazdia kvôli rodinám, lebo snažia sa nejako zabezpečiť tie rodiny. A treba si povedať aj, že aj keď tí mladí si spravia ten vodičský, tak veľa z nich na Slovensku ani neostane a chodia jazdiť pre zahraničné firmy, či už je to do Írska, tam je to veľmi lukratívne, alebo do Rakúska, do rôznych iných krajín. A táto ich mzda na Slovensku je nie možno adekvátna tomu výkonu, ale treba si povedať, aj tí dopravcovia, ktorí mnohokrát prevádzkujú kamióny, tak pomaličky ten počet tých prevádzkovateľov alebo tých spoločností sa znižuje, lebo tie pokuty, ktoré im štát vie udeliť, tak sú veľakrát devastačné a povedia si, že takto ďalej nechcú ísť. Čiže či to pomôže, alebo nepomôže, zníženie veku, to nevieme teraz možno hneď povedať, ale bezpečnosť všetkých ľudí musí byť prvoradá, ak už ide či už o tie kamióny, alebo tie autobusy, tak možno na tie autobusy som sa ešte viac pozrel, aby sme našli nejaký konsenzus. Ďakujem.
Potocký, Milan, poslanec NR SR (2021-10-21):
Ďakujem za slovo, pán predseda. Chcem len povedať, že presunutie generálneho riaditeľstva z Banskej Štiavnice do Bratislavy nie je, myslím si, kardinálny problém Slovenského vodohospodárskeho podniku. Problém je v tom, na čo poukazoval vlastne aj Najvyšší kontrolný úrad. Tento podnik je už niekoľko rokov v dlhodobej strate, jeho úverová zaťaženosť je 40 mil. eur, nevymožiteľné pohľadávky 12 mil. eur. NKÚ potvrdilo, že tam aj roky dochádza k nehospodárnemu nakladaniu s finančnými prostriedkami. Ďalší problém je to, že kým na generálnom riaditeľstve máme zamestnaných približne 300 zamestnancov, v posledných rokoch Slovenský vodohospodársky podnik prepustil vyše 300 ľudí. Títo ľudia nám chýbajú v odštepných závodoch, kde vykonávajú reálnu prácu na správe vodných tokov. Ďalším problémom je SVP to, že mnohé vodné diela, ktoré boli postavené pred polstoročím, sú už dnes vo vážnom stave a v podstate hrozí aj ohrozenie obyvateľstva pred povodňami. Takže tie kardinálne problémy sú úplne niekde inde a nie v tom, či bude generálne riaditeľstvo v Banskej Štiavnici alebo v Bratislave, ale v tom, že nám je prestarnutá technika. Ja vám len uvediem príklad, v správe NKÚ bolo, že kosačky, ktoré používajú na správu vodných tokov na kosenie zelene, generálne opravy stáli 18-tisíc eur na jednu kosačku. A pritom nová kosačka vás vyjde na 20-tisíc eur. To znamená, že sa tam šafárilo a plytvalo s peniazmi. Takže tých problémov je oveľa viac. Ďakujem pekne.
L. Žitňanská, poslankyňa: (2008-01-21):
Pán premiér sa asi spolieha na politickú zodpovednosť, ale politická zodpovednosť je o vyvodzovaní personálnej zodpovednosti, ale ani tú nemôže vláda vyvodiť, pretože to môže len prostredníctvom orgánov Slovenského pozemkového fondu. To znamená, pokiaľ pozemkový fond nemá orgány, nemá dozornú radu a nemá riadne konštituovanú správnu radu, keď by pán Šebek zajtra previedol nejaké zmluvy, nemá ho dnes ani kto odvolať. To znamená, on právne aj politicky dnes je bez akejkoľvek kontroly a jeho úkony, ktoré urobí, sú právne záväzné. Preto sa domnievam, že situácia, keď takáto štátna inštitúcia je bez svojho riadiaceho a kontrolného orgánu, je zlyhaním vlády v tejto oblasti. Ďakujem pekne. (Potlesk.)
Blanár, Juraj, podpredseda NR SR (2021-12-02):
Pán poslanec Tomáš Valášek.
Číž, Miroslav, podpredseda NR SR (2015-02-04):
Vážené kolegyne, kolegovia, pánov poslancov, ktorí odbehli na chvíľu zo sály a chcú sa zúčastniť diskusie, pozývam do sály, pretože budeme pokračovať v prerušenej rozprave v prvom čítaní o vládnom návrhu zákona o odpadoch, tlač 1337. Miesto pre navrhovateľa zaujal už pán minister životného prostredia pán Peter Žiga, rovnako ako pán spravodajca Róbert Puci, preto odovzdávam slovo pánovi Ľubomírovi Galkovi, ktorý môže ukončiť svoje predpoludňajšie vystúpenie ako ústne prihlásený do rozpravy. Máte slovo, pán poslanec. (Pokračovanie v rokovaní o vládnom návrhu zákona o odpadoch a o zmene a doplnení niektorých zákonov , tlač 1337.)
Adamčík, Eduard, poslanec NR SR (2018-12-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti a tiež výboru pre pôdohospodárstvo a životné prostredie na základe návrhu podaného v rozprave. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 25. januára 2019 a gestorský výbor do 28. januára 2019. Prosím, dajte o mojom návrhu, vážený pán predseda, hlasovať.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 126 poslancov, za 95, proti nikto, zdržalo sa 31, nehlasovalo 0. Konštatujem, že aj tento pozmeňujúci návrh sme schválili.
V. Veteška, podpredseda NR SR: (2008-06-19):
Pán navrhovateľ, žiadate si vystúpiť? Nech sa páči.
Sulík, Richard, predseda NR SR (2010-10-20):
Ďakujem pekne. Spravodajca chce zaujať stanovisko? Áno. (Hlas poslanca.) Nie je možné vystúpiť s faktickými poznámkami, pán Krnáč.
Zmajkovičová, Renáta, podpredsedníčka NR SR (2012-09-12):
Pán poslanec Matovič.
T. Cabaj, podpredseda NR SR: (2010-02-05):
Ďalším bodom je návrh pána poslanca Ďuračku. Vzhľadom na to, že ráno požiadal o preloženie, tak pravdepodobne niekedy v utorok v popoludňajších hodinách tento návrh by sa prerokoval. Ďalej v poradí je v prvom čítaní návrh poslancov Národnej rady Slovenskej republiky Martina Kuruca a Juraja Líšku na vydanie zákona, ktorým sa mení a dopĺňa zákon č. 346/1990 Zb. o voľbách do orgánov samosprávy obcí v znení neskorších predpisov . Návrh zákona má parlamentnú tlač 1395. Návrh na jeho pridelenie na prerokovanie výborom je v rozhodnutí predsedu Národnej rady č. 1424. Návrh uvedie pán poslanec Kuruc, nech sa páči, máte slovo.
Sulík, Richard, predseda NR SR (2010-10-12):
Ďakujem. A dávam slovo spravodajcovi, ktorého určil gestorský výbor pre financie a rozpočet, poslancovi Ondrejovi Matejovi. Nech sa páči.
Kéry, Marián, poslanec NR SR (2022-02-22):
Ďakujem za ústretovosť, pán predsedajúci. Budem reagovať len na pána poslanca Šefčíka, ktorý ako jediný z poslancov vládnej koalície našiel tú odvahu a nejakým spôsobom mal záujem okomentovať moje vystúpenie v rozprave, ale ja som skôr čakal, že zareagujete na tú moju faktografiu, pán poslanec, kedy som hovoril... (Reakcie z pléna.) Prosím vás, v poslednej dobe ste nejaký taký drzý a útočný, však keď ste vy rozprávali, ja som vás pozorne počúval. Teraz si skúsme garde vymeniť. Však vy ste vyštudovaný učiteľ, ak sa nemýlim, takže skrátim moju faktickú poznámku a poviem vám len citát Thomasa Greya, možno vám je známy tento spisovateľ, ktorý povedal niečo, čo sa hodí nielen na vás, ale aj na viacerých vašich kolegov: Tam, kde je blažená nevedomosť, je bláznovstvom byť kráľom. Ďakujem.
Hlina, Alojz, poslanec NR SR (2013-05-14):
Ďakujem veľmi pekne. Vážený pán predseda, dovolím si predložiť návrh bodu, aby minister spravodlivosti pán Borec predložil na najbližšiu schôdzu správu o stave právnej ochrany občanov pri neetickom a nezákonnom konaní spoločností, ktoré ponúkajú pôžičky, čiže, ešte raz, správu o stave právnej ochrany občanov pri neetickom a nezákonnom konaní spoločností, ktoré ponúkajú pôžičky. Situácia v tejto oblasti je naozaj katastrofálna. Parlament si môže napraviť svoje renomé, ktoré si pokazil pri B. M. G. Ľudia sa často stávajú obeťami tohto konania a prepadávajú sa na absolútne dno spoločnosti. Je to nevyhnutné. Ďakujem pekne.
Somogyi, Szilárd, poslanec NR SR (2011-12-21):
Ďakujem, pán predseda. Pán predseda Paška, len aby nedošlo k nedorozumeniu. Poslanecký klub SMER-u – sociálnej demokracie nebude hlasovať za pripomienku pána prezidenta, alebo celkovo za celý zákon nebude hlasovať? Ďakujem.
Marosz, Ján, poslanec NR SR (2017-11-30):
Vážený pán podpredseda, vážení prítomní, možno ako člen ústavnoprávneho výboru a zástanca žien sa chcem dotknúť pár faktov, ktoré som si vygooglil k tejto téme, že naozaj týmto návrhom zákona by sme pomohli veľkej skupine mladých študentiek alebo absolventiek právnických fakúlt, aby nemuseli podstúpiť takú Sofiinu voľbu, či si vyberú kariéru advokátky, resp. kariéru matky. A k tomuto by som uviedol pár čísiel, ktoré by tu mali zaznieť bez toho, že by som naťahoval túto diskusiu. Zásadné obmedzenie možnosti advokátok porodiť prvé dieťa pred 30. rokom života sa od roku 2012 významnou mierou podpísalo pod prepad počtu študentiek prvého ročníka právnických fakúlt takmer o tretinu, o 30 %, a pokles počtu advokátok o viac ako takmer 7 percent. Alarmujúci prepad záujmu o štúdium práva nie je možné vyargumentovať demografiou spoločnosti. Prepad záujmu priamo súvisí s tým, čo tu teraz riešime, že koncipientska prax trvá päť rokov a návrat na tri roky by značne pomohol ženám, aby sa nemuseli rozhodovať medzi kariérou matky a kariérou advokátky. Skutočnosť, že päťročná koncipientska prax pôsobí odradzujúco viac na ženy ako na mužov, dokazuje fakt, že pokles študentiek prvého ročníka bol až trojnásobne rýchlejší ako u mužov. Zároveň sa znížilo zastúpenie žien voči mužom v radoch študentiek prvých ročníkov právnických fakúlt o 6 %, čo je ostro v kontraste napríklad s architektúrou, medicínou a inými regulovanými povolaniami. Taktiež kým počet advokátok od roku 2012 do 2015 klesol o spomínaných 7 %, tak počet advokátov mužov len o 1,11 percenta. Čiže ženy majú oveľa menšie šance presadiť sa a pôsobiť v advokácii oproti mužom. Čiže na Slovensku pôsobí 2,5-krát viac mužov advokátov ako žien v advokácii. Tieto analýzy teda si môžte samozrejme všetci nejakým spôsobom, sú dostupné a stojí za nimi Iniciatíva za lepšiu advokáciu, ktorá, ktorú tvorí skupina advokátskych koncipientov, študentov práva, vyštudovaných právnikov advokátov, ktorí sa usilujú o zlepšenie stavu advokácie na Slovensku. Sumárne treba naozaj povedať, že už len z tohto dôvodu, aby niekto sa nemusel rozhodovať medzi kariérou matky a kariérou advokátky, by bolo dobré, aby bol podporený tento návrh. Lebo aj podľa tejto iniciatívy by im to zásadne pomohlo v rozhodovaní tejto, v tejto Sofiinej voľbe. Takže prosím naozaj všetkých zodpovedných a rozumných zákonodarcov, aby podporili tento návrh zákona. Ďakujem.
Blanár, Juraj, podpredseda NR SR (2020-11-03):
To znamená zajtra o jedenástej?
Blanár, Juraj, podpredseda NR SR (2023-05-03):
Pani poslankyňa Kavecká, môžete reagovať.
F. Mikloško, poslanec: (2001-11-08):
Dámy a páni, všetci, ktorí sa buď len zdržíte hlasovania, hlasujete alibisticky a odopierate ľuďom to právo a nečudujte sa, ak vám... (Hluk v sále.) To, že vykrikujete, sa nečudujem, lebo to ste boli vy, ktorí ste to kradli ľuďom za posledných 40 rokov a vaša strana. (Opakované upozornenie predsedu NR SR o zachovanie pokoja v sále.) KDH si ctí súkromný majetok (Potlesk.). KDH je konzervatívna strana, na rozdiel od bývalej Komunistickej strany si ctí súkromný majetok a nedá sa rozčúliť žiadnymi bývalými okresnými tajomníkmi strany. (Smiech a potlesk v sále.) J. Migaš,  predseda NR SR : Pýtam sa, kto chce ešte z predsedov klubov vystúpiť pred hlasovaním v súlade s rokovacím poriadkom - 2 minúty. Nie je to tak. Pani poslankyne, páni poslanci, pristúpime k hlasovaniu o návrhu zákona ako o celku, tak bola prerušená schôdza o tomto bode programu. Čiže, pani poslankyne, páni poslanci, prezentujme sa a hlasujme o uvedenom zákone ako o celku. Hlasujeme. Hlasujeme o tlači 966, tretie čítanie. (Hlasovanie.) Prítomných je 102 poslancov, za 45, proti 10, zdržalo sa 30, nehlasovalo 17. Konštatujem, že sme neschválili návrh poslanca Palka na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a k inému poľnohospodárskemu majetku v znení neskorších predpisov. Pani poslankyne, páni poslanci, budeme pokračovať v hlasovaní o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov , tlač 1099, druhé čítanie. Pán poslanec Orosz. Prepáčte mi, pán poslanec Galbavý, nech sa páči.
Pellegrini, Peter, predseda NR SR (2015-03-19):
Ďakujem pekne, pán podpredseda. Budeme pokračovať odpoveďami členov vlády na otázky poslancov podľa vyžrebovaného poradia. Prvá je otázka od pána poslanca Jožka Mikloška a je adresovaná podpredsedovi vlády a ministrovi financií Slovenskej republiky a znie: „U nás pôsobí množstvo nebankových firiem, ktoré požičiavajú peniaze najmä sociálne slabším skupinám, ktoré nespĺňajú stanovené podmienky bankami. Často sa tým zneužívajú ľudia v zložitých situáciách aj úžerníckymi poplatkami a úrokmi. Nemohol by štát vytvoriť inštitúciu, ktorá by mohla požičiavať sumy napríklad do 500 eur za takých podmienok, ktoré by umožnili túto sumu splatiť?“ Nech sa páči, pán minister, odpovedajte a oznámte mi, keď ukončíte svoju odpoveď. Ďakujem.
Abrhan, Pavol, poslanec NR SR (2015-10-06):
Ďakujem pekne. Chcem pripomenúť členom výboru na kontrolu činnosti SIS, že bude zasadnutie výboru o 13. hodine v obvyklých priestoroch. Ďakujem pekne.
B. Bugár, podpredseda NR SR: (2004-05-14):
Otváram rozpravu a pýtam sa, či sa hlási niekto ústne do rozpravy. Konštatujem, že nie. Vyhlasujem rozpravu o tomto bode programu za skončenú. A zároveň prerušujem rokovanie o tomto bode. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru vypracovanému na základe článku K.3 ods. 2 písm. c) Zmluvy o Európskej únii o boji proti korupcii týkajúcej sa činiteľov Európskych spoločenstiev alebo činiteľov členských štátov Európskej únie (tlač 621). Spoločnú správu výborov máte v tlači 621a. Návrh vlády odôvodní podpredseda vlády minister spravodlivosti Daniel Lipšic. Nech sa páči, máte slovo.
V. Novotný, poslanec: (2007-09-12):
Keď chcete viacej peňazí do rezortu, súhlasím s tým, že sprísnime podmienky, za ktorých sa môžu zdravotné poisťovne dostať do zisku. To znamená, prečítal som vám, čo musí zdravotná poisťovňa splniť a až potom môže byť v zisku. Sprísnime to. Ak máme problém s tým, že v štátnych zdravotných poisťovniach ostávajú drahí poistenci a tí „lacní“ sú v súkromných, zmeňme prerozdeľovací mechanizmus. Za rok sa to už dalo dávno urobiť. Budem za to hlasovať. Budem za to hlasovať, aby sme aj finančne náročnú zdravotnú starostlivosť zavzali do prerozdeľovacieho mechanizmu. Ale predovšetkým, keď chcete mať viacej peňazí v rezorte, neničte konkurenciu zdravotných poisťovní. Nechajte ich medzi sebou súťažiť, aby maximálne efektívne nakladali so zdrojmi, aby zabezpečili čo najviac kvalitnej zdravotnej starostlivosti pre svojich poistencov. Toto je ten najlepší nástroj. Najlepší nástroj, aby išlo čo najviac peňazí do zdravotnej starostlivosti je strach poisťovní o to, že ich poistenci odídu ku konkurencii, ktorá to vie urobiť na trhu lepšie. Nechajme ich, aby súťažili, aby špekulovali, ako nakúpiť čo najviac zdravotnej starostlivosti, poskytnúť čo najlepšie služby poistencom z tých peňazí, ktoré majú k dispozícii. A verte mi, že čo najmenej budú používať zisk na vyplácanie dividend.
Hrušovský, Pavol, podpredseda NR SR (2010-09-09):
Ďakujem. Prosím, pán podpredseda vlády, aby ste zaujali miesto pre navrhovateľov, vy, pán predseda, miesto pre spravodajcov. Otváram rozpravu o tomto bode programu. Pán poslanec Burian. Končím možnosť ďalších prihlášok do rozpravy. Nech sa páči, máte slovo.
Vons, Peter, poslanec NR SR (2021-10-07):
Vážený pán podpredseda vlády, vážený pán podpredseda parlamentu, vážení prítomní, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 615), v druhom čítaní. Národná rada Slovenskej republiky uznesením č. 884 z 23. júla 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčal Národnej rade Slovenskej republiky schváliť ústavnoprávny výbor uznesením č. 318 z 9. septembra 2021. Výbor pre financie a rozpočet rokoval o návrhu dňa 14. septembra 2021, ale neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa zákona o rokovacom poriadku Národnej rady. Výbor pre hospodárske záležitosti rokoval o návrhu dňa 14. septembra 2021, ale rovnako neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa zákona o rokovacom poriadku Národnej rady. Z uznesení výborov Národnej rady Slovenskej republiky uvedených pod bodom III tejto správy vyplýva, vyplývajú, vyplýva 24 pozmeňujúcich a doplňujúcich návrhov. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 199 zo 16. septembra 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Abrhan, Pavol, poslanec NR SR (2014-09-25):
Ďakujem pekne. Začnem reagovať odzadu. Pán poslanec Petrák, ja som upozornil, že sú dva druhy volieb, prečo miešate pomerné zastúpenie, ktoré je pri voľbách do Európskeho parlamentu, s väčšinovým systémom volieb, ktoré sú pri prezidentských voľbách, ktoré sú pri voľbách do vyšších územných celkov? Ten väčšinový je pri komunálnych voľbách, ale nie sú dvojkolové ako jediné. Páni poslanci zo strany SMER, ak si vy myslíte, že majú byť jednokolové voľby aj pri voľbách prezidenta, aj pri voľbách do VÚC, predložte takýto návrh. V tomto sa s vami nezhodnem. To je celé, ale vy ste taký návrh nepredložili doteraz. Čakám, že tak urobíte. Ďakujem pekne.
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 142, za 124, proti nikto, zdržalo sa 17, nehlasoval 1. Konštatujem, že Národná rada Slovenskej republiky schválila návrh pána poslanca Zelníka.
Hufková, Eva, poslankyňa NR SR (2012-10-30):
Ďakujem pekne, pán podpredseda. Máte pravdu, pán poslanec Kvasnička, ochrana manželstva je sviatosť a manželstvo je sväté a nič sa k tomu nedá prirovnať, hlavne nie legalizačné trendy homosexuálnych párov. Ja tolerujem lesby, gayov, bisexuálov, transrodových a intersexuálnych osôb, ale registrované partnerstvá osôb rovnakého pohlavia zásadne odmietam a tiež odmietam, aby pre osoby rovnakého pohlavia bola určená rovnaká právna inštitúcia, ako je manželstvo. V prípade manželstva sa za pôvodný účel pokladá založenie rodiny. Bez novej generácie, ktorá sa rodí a vychováva v rodinách, nie je možné pokračovanie spoločnosti. Nič nie je lepšie pre deti ako otec a mama natrvalo. Vláda Slovenskej republiky sa prihlásila k tejto ochrane rodiny a manželstva svojím programovým vyhlásením. Ďakujem. (Potlesk.)
Paška, Pavol, predseda NR SR (2014-04-01):
Pán poslanec Fecko.
M. Hort, podpredseda NR SR: (2007-09-12):
Nech sa páči, pán spravodajca.
P. Paška, predseda NR SR: (2009-02-06):
Budeme teraz pokračovať prvým čítaním o návrhu poslanca Národnej rady Slovenskej republiky Daniela Lipšica na vydanie zákona o opatreniach voči osobám, ktoré nadobudli majetok z nelegálnych príjmov . Je to tlač 914. Návrh na pridelenie prerokovania vo výboroch je pod č. 931. Máte slovo, pán poslanec.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 141 poslancov, za 108, proti žiadny, zdržalo sa 27, nehlasovali 6. Konštatujem, že tento návrh sme schválili. Nasleduje hlasovanie v prvom čítaní o návrhu poslankýň Andrejuvovej a Hudecovej na vydanie zákona, ktorým sa mení a dopĺňa zákon č. 131/2010 Z. z. o pohrebníctve, tlač 1190, bod 41 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Anne Záborskej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu poslankýň Národnej rady Slovenskej republiky Anny Andrejuvovej a Evy Hudecovej na vydanie zákona, ktorým sa mení a dopĺňa zákon č. 131/2010 Z. z. o pohrebníctve v znení neskorších predpisov a o zmene a doplnení niektorých zákonov , tlač 1190.)
Glváč, Martin, podpredseda NR SR (2016-06-07):
Pán poslanec Kvorka.
P. Gabura, poslanec: (2009-02-06):
Návrh zákona reaguje aj na nepriaznivý vývoj v súčasnom svete, keď sa práve učitelia stávajú často terčom najbrutálnejších útokov. Je celkom prirodzené, aby pre takéto prípady používali učitelia zvýšenú trestnoprávnu ochranu, tak ako iní verejní činitelia. Rovnako je však dôležité v záujme spoločnosti, aby sa chránila aj prostriedkami trestného práva, aby chránila hlavne mladých ľudí pred zneužívaním oprávnení zo strany tých, čo by ich mali učiť. Trestnoprávnu ochranu navrhujeme pre učiteľov všetkých troch základných stupňov našej výchovno-vzdelávacej sústavy, teda pre učiteľov základných škôl, stredných škôl, učiteľov a zamestnancov špeciálnych výchovných zariadení, ako aj pre učiteľov vysokých škôl. Zároveň sa navrhuje vypustiť povinnosť vedúcich pracovníkov, učiteľov pracujúcich v režime práce vo verejnom záujme podávať majetkové priznania. Táto povinnosť je spoločensky žiaduca predovšetkým tam, kde jestvujú právomoci, ktoré by mohli viesť k nelegitímnemu obohateniu sa. Učiteľské povolanie takéto pokušenia nevytvárajú, a preto považujem za účelné túto povinnosť učiteľom neukladať. Navyše jestvujúci stav zakladá nerovnoprávnosť medzi vedúcimi pracovníkmi, učiteľmi škôl, ktoré sú zriadené orgánmi verejnej moci na jednej strane a vedúcimi pracovníkmi, učiteľmi súkromných škôl. Navrhovaná právna úprava je v súlade s Ústavou Slovenskej republiky, s medzinárodnými zmluvami a s inými dokumentmi, ktorými je Slovenská republika viazaná. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Ďakujem.